Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 1400/2008

**741a**

# **S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike (**tlač **741) v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre hospodársku politiku ako gestorský (ďalej len „gestorský výbor“) k vládnemu návrhu zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike **(**tlač **741)** v druhom čítaní v súlade s § 79 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) podáva Národnej rade Slovenskej republiky spoločnú správu výborov.

**I.**

Národná rada Slovenskej republiky uznesením č. 995 z 11. septembra 2008 pridelila vládny návrh zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike **(**tlač **741)** na prerokovanie v druhom čítaní vo výboroch do 20. októbra 2008 a v gestorskom výbore do 21. októbra 2008:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie, rozpočet a menu a

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 486 z 15. októbra 2008.
* Výbor Národnej rady Slovenskej republiky pre financie, rozpočet a menu uznesením č. 363 z 15. októbra 2008.
* Výbor Národnej rady Slovenskej republiky pre hospodársku politiku uznesením č. 405 zo 14. októbra 2008.

**IV.**

Z uznesenia Výboru Národnej rady Slovenskej republiky pre hospodársku politiku pod bodom III tejto správy vyplynul tento doplňujúci návrh:

V článku III sa za 2. bod vkladá nový 3. bod, ktorý znie:

„3. § 59 sa dopĺňa odsekom 11, ktorý znie:

„(11) Podrobnosti o poskytovaní zobrazovania identifikácie volajúcej stanice a o poskytovaní lokalizačných údajov podľa odseku 10 ustanoví všeobecne záväzný právny predpis, ktorý vydá ministerstvo vnútra po dohode s ministerstvom.“.

Doterajšie body 3 až 7 sa označujú ako body 4 až 8.

Podľa platného zákona podniky, ktoré prevádzkujú verejné telekomunikačné siete poskytujú informácie o mieste volajúceho pri volaniach na jednotné európske číslo tiesňového volania „112“ orgánom spracúvajúcim núdzové volania osôb v tiesni. Prax ukázala nejednotný postup jednotlivých prevádzkovateľov pri identifikácii volajúcej stanice a určení miesta volania. Navrhovaným doplnením zákona o uvedené splnomocňovacie ustanovenie sa zabezpečí poskytovanie údajov o volajúcej stanici a údajov o mieste osoby v tiesni v rozsahu nevyhnutnom na účinnejšiu pomoc a s tým súvisiacu ochranu života a majetku takejto osoby. Ako príklad možno uviesť, že na určenie miesta volajúceho nepostačuje určenie len ulice a čísla domu alebo lokalitu vodnej nádrže, kúpaliska, či uvedenie názvu prírodnej lokality. Rozsah požadovaných údajov sa oproti doterajšiemu stavu z hľadiska osobných údajov nemení.

Výbor NR SR pre hospodársku politiku

***Gestorský výbor odporúča schváliť***

Gestorský výbor odporúča:

**o doplňujúcom návrhu** hlasovať s odporúčaním **s c h v á l i ť.**

**V.**

Gestorský výbor na základe stanovísk výborov k vládnemu návrhu zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike **(**tlač **741)** vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm. f) a § 83 rokovacieho poriadku

**odporúča Národnej rade Slovenskej republiky**

vládny návrh zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike

**s c h v á l i ť** v znení schváleného doplňujúceho návrhu uvedeného v tejto správe.

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike **(**tlač **741a)** v druhom čítaní bola schválená uznesením č. 418 z 21. októbra 2008. Súčasne výbor poveril spravodajcu výborov predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku.

Bratislava 21. októbra 2008

Maroš **K o n d r ó t  v.r.**

predseda Výboru NR SR pre

hospodársku politiku